NORAKSTS

|  |  |
| --- | --- |
| 24.02.2022. | Nr.3/10 |

###### GROZĪJUMI JELGAVAS PILSĒTAS DOMES 2019. GADA 24. OKTOBRA LĒMUMĀ NR.13/6 “PROJEKTA “KULTŪRAS MANTOJUMA SAGLABĀŠANA UN ATTĪSTĪBA JELGAVAS PILSĒTĀ” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar Jelgavas pilsētas domes 2019.gada 24.oktobra lēmumu Nr.13/6 “Projekta “Kultūras mantojuma saglabāšana un attīstība Jelgavas pilsētā” iesnieguma iesniegšana” (turpmāk – Lēmums) un 2020.gada 20.augustā starp Centrālo finanšu un līgumu aģentūru un Jelgavas valstspilsētas pašvaldību noslēgto Vienošanos par Eiropas Savienības fonda projektu Nr. 5.5.1.0/19/I/005, Jelgavas valstspilsētas pašvaldība īsteno projektu “Kultūras mantojuma saglabāšana un attīstība Jelgavas pilsētā” (turpmāk – Projekts).

Projekta kopējās izmaksas bija plānotas 2 240 050,59 *euro*, no tām 1 904 043,00 *euro* Eiropas Reģionālās attīstības fonda finansējums, 84001,90 *euro* valsts budžeta dotācija pašvaldībām un 252 005,69 *euro* Jelgavas valststpilsētas pašvaldības līdzfinansējums.

Lai īstenotu Projekta darbību “Ēkas Vecpilsētas ielā 2, Jelgavā un ēkas Jāņa Asara ielā 1, Jelgavā pārbūve un restaurācija ar teritorijas labiekārtošanu”, 2021.gada 19.februārī ir noslēgts būvdarbu līgums “Ēku Vecpilsētas ielā 2 un Jāņa Asara ielā 1, Jelgavā pārbūve un restaurācija” par kopējo summu 1 606 613,16 *euro* (ar PVN). Būvdarbu veikšanas procesā ir identificētas būvdarbu apjomu izmaiņas un papildu būvdarbi, kas nepieciešami ēku Vecpilsētas ielā 2 un Jāņa Asara ielā 1, Jelgavā pārbūvei un restaurācijai. Būvdarbu izmaiņu un papilddarbu rezultātā būvdarbu līguma “Ēku Vecpilsētas ielā 2 un Jāņa Asara ielā 1, Jelgavā pārbūve un restaurācija” kopējās izmaksas tiek plānots palielināt par 37 000,00 *euro* (ar PVN)*.*

Lai nodrošinātu Projekta darbības “Dzīvesziņas un arodu sētas pakalpojumu komplekss” ietvaros izveidotā Dzīvesziņas un arodu sētas pakalpojuma ilgtspēju, nepieciešams aprīkot Dzīvesziņas un arodu sētas teritoriju ar apskaņošanas tehniku ārtelpas pasākumiem. Plānotās papildu izmaksas ir 8000,00 *euro* (ar PVN)*.*

Lai nodrošinātu Projekta darbības “Ekspozīciju iegāde un uzstādīšana Jelgavas Sv.Trīsvienības baznīcas tornim” ietvaros mūsdienīgas, saturiski bagātas un vēsturiski izzinošas ekspozīcijas piedāvājumu 2021.gada 23.novembrī noslēgts pakalpojuma līgums “Jelgavas Sv. Trīsvienības baznīcas torņa, Akadēmijas ielā 1, Jelgavā Vēstures ekspozīciju un multimediju objektu mākslinieciskā koncepta izstrāde un realizācija” par kopējo summu 557931,00 *euro* (ar PVN). Dizaina koncepcijas izstrādes rezultātā identificētas papildu darbības, kuras nepieciešams īstenot, lai nodrošinātu visu 3 stāvu ekspozīciju pabeigtību un piemērotību dažādām mērķa grupām un visu vecumu apmeklētājiem. Plānotās papildu izmaksas ir 15000,00 *euro* (ar PVN).

Ņemot vērā iepriekš minēto un, lai nodrošinātu Projekta īstenošanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2019.gada 24.oktobra lēmumā Nr.13/6 “Projekta “Kultūras mantojuma saglabāšana un attīstība Jelgavas pilsētā” iesnieguma iesniegšana” (turpmāk - Lēmums) šādus grozījumus:

1. Izteikt Lēmuma 1.punkta otro rindkopu šādā redakcijā:

“Projekta kopējās izmaksas ir 2 300 050,59 *euro* (divi miljoni trīs simti tūkstoši piecdesmit *euro*, 59 *centi*). Projekta attiecināmās izmaksas ir 2 240 050,59 *euro* (divi miljoni divi simti četrdesmit tūkstoši piecdesmit *euro*, 59 *centi*), no tām 1904043,00 *euro* (viens miljons deviņi simti četri tūkstoši četrdesmit trīs *euro*, 00 *centi*) ir Eiropas Reģionālās attīstības fonda finansējums, 84001,90 *euro* (astoņdesmit četri tūkstoši viens euro, 90 centi) ir valsts budžeta dotācija pašvaldībām un 252005,69 *euro* (divi simti piecdesmit divi tūkstoši pieci *euro*, 69 *centi*) ir Jelgavas valstspilsētas pašvaldības līdzfinansējums. Projekta neattiecināmās izmaksas ir 60000,00 *euro* (sešdesmit tūkstoši *euro* un 00 *centi*)*,* kas ir Jelgavas valstspilsētas pašvaldības līdzfinansējums.”

1. Izteikt Lēmuma 2.punktu šādā redakcijā:

“2. Iekļaut pašvaldības budžetā Projekta īstenošanai nepieciešamo priekšfinansējumu un līdzfinansējumu 2022.gadā – 558 810,00 *euro* (pieci simti piecdesmit astoņi tūkstoši astoņi simti desmit *euro* 00 *centi)*.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī